Езоп
Куче със звънец

Превод от старогръцки: Тодор Сарафов, 1967

chitanka.info

Едно куче имало навика мълчешком да хапе. Господарят му провесил на шията звънец, та всички хора да го усещат. А то се разхождало самодоволно по стъгдата, като разклащало звънеца. Една стара кучка се обърнала към него с думите:

— Какво се перчиш? Та ти не носиш този звънец по достойнство, а като порицание за скритата си злост.

Така че суетните характери на самохвалковците не само не остават скрити, но разкриват дори и прикритата злост.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.